**Μελίσσια, 01/04/2022**

**Προς**

1. **Διεύθυνση Διοικητικών Υπηρεσιών Δήμου Πεντέλης**
2. **Διεύθυνση Κοινωνικής Πρόνοιας, Παιδείας, Αθλητισμού & Πολιτισμού Δήμου Πεντέλης**
3. **Δήμαρχο Πεντέλης κ. Κεχαγιά Δήμητρα**

**Κοιν:**

1. **Αποκεντρωμένη Διοίκηση Αττικής**

**Θέμα: Νομιμότητα λειτουργίας Σχολικών Επιτροπών και Δημοτικής Επιτροπής Παιδείας Δήμου Πεντέλης**

Σύμφωνα με την [Παρ. 9 του Άρθρου 53 του Νόμου 1566/1985](https://www.kodiko.gr/nomothesia/document/276374/nomos-1566-1985#%CE%86%CF%81%CE%B8%CF%81%CE%BF_53%7C276721) η θητεία όλων των μελών του Δ.Σ. του συλλόγου των γονέων του σχολείου, του Δ.Σ. της ένωσης, της ομοσπονδίας και της συνομοσπονδίας γονέων είναι διετής, καθώς και η θητεία των εκπροσώπων τους στα προβλεπόμενα όργανα από τις διατάξεις των άρθρων 48, 49, 50, 51, 52 και 53 του ν. 1566/1985. Η θητεία των γονέων ή κηδεμόνων, που συμμετέχουν στα ανωτέρω όργανα, λήγει αυτοδικαίως στην περίπτωση που τα τέκνα τους δεν φοιτούν πλέον στο σχολείο. Παράλληλα με το [άρθρο 90 του Νόμου 4790/2021](https://www.kodiko.gr/nomothesia/document/706914/nomos-4790-2021#%CE%86%CF%81%CE%B8%CF%81%CE%BF_90%7C758084) λόγω των έκτακτων μέτρων COVID19 η θητεία αυτών των οργάνων διοίκησης παρατάθηκε μέχρι την 31/12/2021.

Ερωτάται η διοίκηση:

Είναι σύννομη η λειτουργία των οργάνων του Δήμου Πεντέλης στα οποία σήμερα συμμετέχουν μέλη της Ένωσης Συλλόγων Γονέων του Δήμου μας (Σχολικές Επιτροπές Δήμου Πεντέλης, Δημοτική Επιτροπή Παιδείας);

Οι δημοτικοί σύμβουλοι

Παλαιοδήμος Άγγελος

Φρεμεντίτης Σπύρος

Κρανιώτης Παναγιώτης